**23POR-132**

Contigo Navarra-Zurekin Nafarroa talde parlamentarioko Carlos Guzmán Pérez jaunak, Legebiltzarraren Erregelamenduan ezarritakoaren babesean, honako galdera hau aurkezten du, Industriako eta Enpresen Trantsizio Ekologiko eta Digitaleko kontseilariak 2023ko irailaren 21eko Osoko Bilkuran ahoz erantzun dezan.

Iragan martxoaren 6an, Garapen Ekonomiko eta Enpresarialeko orduko kontseilari Mikel Irujok eta Enpresa Politikaren, Nazioarteko Proiekzioaren eta Lanaren orduko zuzendari nagusi Izaskun Goñik Castejóngo Trenasaren plantara egindako bisitan iragarri zen, Nafarroako Gobernuaren webgunean jasotako prentsa-ohar baten arabera, Enpresa Politikaren, Nazioarteko Proiekzioaren eta Lanaren Zuzendaritza Nagusia lanean ari zela tren-hiri horretako industrialdea handitzeko.

Prentsa-ohar horretan nabarmentzen zen Castejóngo industrialdea, zeina Nafarroako Gobernuak 2000tik aitzina sustatzen baitu eta hainbat sektoretako jarduerak baitauzka, komunikazio-gune bikaina zela eta, tren-nodoa bertan zegoenez gero, enpresak bertan paratzeko erakargarria zela.

Jakin badakigu industrialde horretan jada paratuta dauden zenbait enpresak interesa dutela beren egungo instalazioak handitzeko eta beste zenbait paratzeko aukera dagoela.

Zertan dira Nafarroako Gobernuak Castejóngo industrialdea handitze aldera iragarritako lanak?

Iruñean, 2023ko irailaren 14an

Foru parlamentaria: Carlos Guzmán Pérez